*Azután ismét a galileai Kánába ment, ahol a vizet borrá változtatta. Kapernaumban pedig volt egy királyi tisztviselő, akinek betegen feküdt a fia.*  Jn. 4,46

Kánában egy esküvőn történt az fent említett minőségi váltás: vízből bor. Azt is gondolhatjuk, ez az esemény csak a helymeghatározásként pontosításaként került lejegyzésre.

Az élet mellett a betegség is a mindennapok része. Talán vannak, akik csak hírből ismerik a betegséget, de legtöbbünk saját tapasztalattal rendelkezünk e kellemetlen állapotot illetően.

A gyógyulás is egy minőségi váltás.

A betegség nem válogat. A magas rangú ember gyermeke is fekvő beteg volt. De a ténymegállapítást követően a történet folytatódik. A minőségi váltásra való emlékeztetés pedig megelőzi a betegség szomorú hírét.

Vízből bor, mindkettő folyadék, de micsoda különbség. Betegből egészséges, ugyanaz az ember, de micsoda különbség. Jézus ma is megváltoztat. Az Általa létrehozott változás a menny értékrendje szerint is jó minőségű! Vadon Gyula